20 Jiyè 1969 - 20 Jiyè 2009: Debakman Lòm Sou Lalin gen 40 tan.
Nan okazyon sa a, astwonòt Misyon Appolo XI ki te debake sou lalin le 20 jiyè 1969 yo lanse apèl pou yo mande Lèzetazini ranfòse prog
Jodi lendi 20 jiyè 2009 la make 40èm. anivèsè debakmanlòm sou lalin. Aparèy ki te mennen 2 ameriken (Neil Armstrong avèk Edwin "Buzz"Aldrin) sou satelit Planèt Tè a, sete Appolo 11. Nan okazyon anivèsè sa a, premyemoun ki te mete pye sou lalin nan, astwonòt Neil Amstrong, pale yèdimanch la nan yon seremoni ki dewoule nan oditoryòm Mize Lespas la nan Washington, pou lrann omaj pou pyonye ki te patisipe nan kous pou lespas nan ane 50 e 60 yo; lidi travay yo te reyalize se yon egzanp ki montre kijan sipè-puisans rival yokapab fè konkirans nan lapè. Sitasyon: " Sete yon konkirans pasifik total e dyanm: Lèzetazinikont Linyon Sovyetik. Sete yon konkirans solid ki te pèmèt 2 pati yo pran granchemen lespas la avèk objektif pou yo fè etid ak eksplorasyon syantifik. Finalman sa te ofri nou yon mekanism ki debouche sou kowoperasyonant 2 ansyen advèsè. E nan sans sa a, antwot, sete yon envestisman eksepsyonèlki te vo lapèn pou tou lè 2 peyi yo. Nan okazyon seremoni ki te dewoule nan Mize de Lespas la nan Washington, 2èm. moun ki te pile sifas lalin nan, Edwin« Buzz » Aldrin lanse apèl pou lmande pou Lèzetazini relanse pwogram espasyal li a e pran angajman pou l voyemoun sou Planèt Mas. N ap site misye Aldrin : "Etazini, eske ou toujou ap reve gwo rèv? Eske ou toujou kwènan tèt ou? Eske ou pare pou w leve yon gwo defi nasyonal ? Mwenlanse apèl bay pwochèn jenerasyon an ak lidè politik nou yo pou yo reponn epidi: "Yes, we can","wi, nou kapab." Edwin Buzz Aldrin ki pale konsa a, te genyen okazyon poul mete menm kesyon sa yo devan prezidan Barack Obama jodi lendi 20 jiyè a nanLa Mezon Blanch, kote li menm avèk 2 lòt astwonòt Appolo 11 yo (Neil Armstrongavèk Michael Collins) fè yon rankont avèklidè ameriken an. .